ਕੋਟ ਧਰਮੂ
ਕੋਟ ਧਰਮੂ ਪੰਜਾਬ ਦੇ ਮਾਨਸਾ ਜ਼ਿਲ੍ਹੇ ਦੀ ਤਹਿਸੀਲ ਝੁਨੀਰ ਦਾ ਇੱਕ ਪਿੰਡ ਹੈ। 2011 ਵਿੱਚ ਕੋਟ ਧਰਮੂ ਦੀ ਅਬਾਦੀ 4121 ਸੀ। ਇਸ ਦਾ ਖੇਤਰਫ਼ਲ 11.48 ਕਿ. ਮੀ. ਵਰਗ ਹੈ। ਇਸ ਪਿੰਡ ਦੇ ਤਿੰਨ ਵੇਹੜੇ ਭਾਵ ਪੱਤੀਆਂ ਹਨ- ਮਾਖ਼ਾ ਵੇਹੜਾ, ਗੜੀ ਵੇਹੜਾ, ਕਿਲਾ ਵੇਹੜਾ। ਪਿੰਡ ਦੀ ਮੁੱਖ ਆਬਾਦੀ ਸਿੱਧੂ ਜੱਟਾਂ ਦੀ ਹੈ ਜਿਨ੍ਹਾਂ ਦਾ ਪਿਛੋਕੜ ਤਲਵੰਡੀ ਸਾਬੋ ਦਾ ਹੈ। ਇਸ ਤੋਂ ਬਿਨਾਂ ਇੱਥੇ ਧਾਲੀਵਾਲ, ਸਮਾਘ, ਸਰਾਂ ਗੋਤਾਂ ਦੇ ਲੋਕ ਵੀ ਰਹਿੰਦੇ ਹਨ। ਜੱਟਾਂ ਤੋਂ ਬਿਨਾ ਇੱਥੇ ਨਾਈ, ਘੁਮਿਆਰ, ਰਾਮਦਾਸੀਏ, ਮਜ਼੍ਹਬੀ ਸਿੱਖ ਅਤੇ ਤਰਖਾਣ ਭਾਈਚਾਰੇ ਦੇ ਲੋਕ ਰਹਿੰਦੇ ਹਨ।